Public procurement notice: Prior Information Notice Without Call For Competition
Published: 2019-12-24
Buyer: Etelä-Pohjanmaan sairaanhoitopiirin kuntayhtymä
Country: FI
Contract type: Supplies
CPV classification: 33111000: X-ray equipment

Technical requirements: Tämä ilmoitus ei ole hankintailmoitus eikä tarjouspyyntö, eikä sen julkaisemisella aloiteta tarjouskilpailua, vaan kyseessä on esiselvitykseen liittyvä tieto- ja esittelypyyntö.
Olemme käynnistämässä Seinäjoen keskussairaalan radiologian tietokonetomografialaitteiston (TT-laitteiston) uusintaa.
Hankittava TT-laitteisto tulee korvaamaan vanhan vuonna 2010 käyttöönotetun GE CT750 Discovery TT-laitteiston Seinäjoen keskussairaalan Y-röntgenissä huoneessa 1.028YC. Hankittavalla TT-laitteistolla tulee pystyä kuvaamaan kaikki keskussairaalan TT-tutkimukset mukaan lukien sydämen TT-tutkimukset ja aivoperfuusiotutkimukset. Laitteistoon tulee kuulua kattokiinnitteinen varjoaineruisku, joka on integroitu TT-kuvauslaitteeseen vähintään tason CAN Open-luokka IV mukaisesti, sekä potilaan keskitysautomatiikka vähintään niin, että laite automaattisesti ehdottaa potilaan keskityksen korjaamista scout-/topogram- kuvauksen jälkeen. Nyt käytössä olevassa TT-laitteistossa on erityisominaisuudet TT-ohjattujen toimenpiteiden ja näytteenottojen tekoon. Näin ollen lähtökohtaisesti hankinnassa ei ole tarkoitus painottaa TT-ohjattujen toimenpiteiden ja näytteenoton ominaisuuksia laitteistossa.
Hankinnassa katsotaan kuitenkin eduksi, mikäli TT-ohjattuihin toimenpiteiden ja näytteenottojen tekemiseen on mahdollisuus.
Laitteiston hankinta ei myöskään sisällä TT-tutkimusten katselu- ja analysointijärjestelmän hankintaa, vaan tarkoitus on, että kaikki TT-tutkimusten katselu- ja analysointi voidaan toteuttaa Seinäjoen keskussairaalassa olemassa olevalla Carestream PACS-järjestelmällä.
Ennen tarjouspyynnön julkaisua pidetään laite-esittelyt Seinäjoen keskussairaalan keskusröntgenissä edellä mainittuihin määritteisiin parhaiten vastaavasta TT-laitteistosta. Toimittajilla on mahdollisuus kommentoida tarjouspyyntöluonnosta ja sen liitteitä. Tarjouspyyntöluonnos word-muodossa liitteineen tulee pyytää hankintakeskuksesta (sähköposti: hankintakeskus@epshp.fi). Aineisto tulee palauttaa sähköpostitse komentoituna ennen esittelytilaisuutta 9.1.2020 klo 15:00 mennessä. Kommentoinnissa pyydetään käyttämään word-kommentteja tai eri väriä, niin että kommentit erottuvat selvästi luonnoksen alkuperäisestä tekstistä.
Ajankohdat varataan Riitta Potkalta, puh. +358 64154652 tai sähköpostitse (riitta.potka@epshp.fi). Vahvistamme päivän ja ajankohdan sähköpostiosoitteeseen, josta ilmoitus sopivista päivistä on tullut.
Laitteistoesittelyn tulee tiivistää noin 30 minuuttiin. Esittelyssä tulee keskittyä kuvaamaan laitteiston erityisominaisuuksia ja erityisvarusteita sekä työnkulkua helpottavia ominaisuuksia edellä mainittu käyttötarkoitus huomioiden. Esitystä voi täydentää toimittamalla datalehtiä, työnkulun esittelyvideota, linkkejä esittelyvideoihin tai muuta vastaavaa esitettävään laitteistoon liittyvää materiaalia esittelyn yhteydessä tai sen jälkeen.
Laitteistoesittelyn jälkeen tilaisuudessa käydään läpi tarjouspyyntöluonnoksen kommentteja esittelylle varatun ajan mukaan. Tarjouspyynnössä tullaan pyytämään anonymisoituja potilastutkimuskuvia, joita on kuvattu tarjottavalla kliinisellä TT-laitteistolla sairaalassa. Suunnitteilla on pyytää anonymisoituja aivojen TT-tutkimuksen, yksivaiheisen vartalontutkimuksen (ts. Thorax arteriavaihe + kokovatsa portavaihe), kaksivaiheisen vartalon tutkimuksen (ts. thorax ja ylävatsa arteriavaihe + vatsa portavaihe) sydämen koronaarisuonien tutkimuksen sekä alaraaja-angiotutkimuksen kuvia annosraportteineen. Jokaisessa edellä mainitusta tutkimuksesta kuvat tulee olla kolmelta (3) eri potilaalta. Edellä lueteltujen potilastutkimusten lisäksi tulee toimittaa myös muita tarjottavalla kliinisellä kuvauslaitteella otettuja potilaskuvia esim. aivoperfuusiotutkimuksesta, lonkkaproteesipotilaan tutkimuksesta, kaksoisenergiaominaisuutta käyttävästä tutkimuksesta, uusinta tarjottavaa kuvanlaskentaa käyttävästä tutkimuksesta tai muusta tarjottavan laitteen erityisominaisuutta käyttävästä potilastutkimuksesta, jotta tarjotun erityiskuvausominaisuuden toimivuus potilastutkimuksessa voidaan arvioida.